ആ ഒന്പത് നിലകള് താങ്ങാനുള്ള കരുത്തും മാവൂര് റോഡിലെ ബസ് ടെര്മിനില് അസ്തിവാരത്തിനില്ല രണ്ട് നിലകള് പൊളിച്ചു കളയണമെന്നും ഐഐടി ശുപാര്ശ ആര്ക്കിടെക്ടിന് നല്കിയ വര്ക് ഓര്ഡര് കാണാനില്ല പരസ്പരം പഴിചാരാന് കെഎസ് ആര്ടിസിയും കെടിഡിഎഫ് സിയും കോഴിക്കോട്ടെ ടെര്മിനല് കേരളത്തിന് തലവേദനയാകും കോഴിക്കോട്: കെഎസ്ആര്ടിസി സമുച്ചയത്തിന്റെ ബലക്ഷയം സംബന്ധിച്ച റിപ്പോര്ട്ടിനെത്തുടര്ന്നുള്ള വിവാദം പുകയുന്നതിനിടെ പല നിര്ണ്ണായക രേഖകളും കെടിഡിഎഫ്സിയുടെ കൈയില് ഇല്ലെന്ന് സൂചന. ഐഐടിയുടെ പഠന റിപ്പോര്ട് വിശ്വാസയോഗ്യമല്ലെന്നും അത് പുറത്തുവിടണെമെന്നും ആര്കിടക്ട്. സമുച്ചയത്തിന്റെ അറ്റകുറ്റപ്പണികളില് കാലതാമസമുണ്ടായാല് നിയമപരമായി നീങ്ങുമെന്ന് നടത്തിപ്പുകാരന് അറിയിച്ചിട്ടുണ്ട്. അതിനിട കെഎസ്ആര്ടിസി സമുച്ചയത്തിന്റെ ബലക്ഷയം കാണിക്കുന്ന ഐഐടിയുടെ പഠന റിപ്പോര്ട്ട് പരിശോധിക്കാന് വിദഗ്ധ സംഘത്തെ നിയോഗിക്കണമെന്നും ഇരട്ട സമുച്ചയം നിര്മ്മാണത്തിന് നേതൃത്വം നല്കിയ ആര്ക്കിടെക്ട് ആര്.കെ രമേശ് വിശദീകരിച്ചിരുന്നു. ആര്കെ രമേശിനെതിരേയും കേസെടുക്കണമെന്നാണ് ആവശ്യം. ഇതിനിടെയാണ് പ്രതിരോധം തീര്ത്ത് ആര്ക്കിടെക്ട് രംഗത്ത് വരുന്നത്. നിര്മ്മാണ പ്രവര്ത്തനങ്ങള്ക്ക് ആര്ക്കിടെക്ട് രമേശിനെ ചുമതലപ്പെടുത്തിയത് കെ എസ് ആര് ടി സിയാണ്. ഇതിനായുള്ള വര്ക്ക ഓര്ഡറും നല്കി. പിന്നീട് കെടിഡിഎഫ്സി ഉള്പ്പെടെയുള്ളവര് ട്രൈപാര്ട്ടി കരാറില് ഒപ്പിട്ടു. ആര്കെ രമേശിന്റെ വര്ക്ക് ഓര്ഡറിനെ കുറിച്ച് ഇതില് വിശദീകരിക്കുന്നുണ്ട്. എന്നാല് വര്ക്ക് ഓര്ഡര് എന്തെന്ന് ആര്ക്കും അറിയില്ല. കെഡിഎഫ്സിയുടെ കൈയില് ഈ വര്ക്ക് ഓര്ഡര് ഇല്ലെന്നാണ് സൂചന. കെ എസ് ആര് ടി സിയിലും അത് ഇതുവരെ എടുത്തു നല്കിയിട്ടില്ല. വര്ക്ക് ഓര്ഡര് ഇല്ലെങ്കില് ആര്കെ രമേശിന് നല്കിയ ചുമതലയില് വ്യക്തത വരാതെയാകും. പ്ലാന് വരയ്ക്കുന്നതിന് അപ്പുറം മേല്നോട്ടവും ഈ ആര്ക്കിടെക്കിനെ ഏല്പ്പിച്ചിരുന്നോ എന്ന് അറിയാന് ഈ വര്ക്ക് ഓര്ഡര് അതിനിര്ണ്ണായകമാണ്. അതിനിടെ കോഴിക്കോട്ടെ സമുച്ഛയത്തില് വന് ക്രമക്കേടുണ്ടെന്നാണ് ഐഐടിയുടെ പഠനം വ്യക്തമാക്കുന്നത്. തൂണുകള്ക്ക് മാത്രമല്ല ബലക്ഷയം. അസ്ഥിവാരവും തീരെ പോരെന്നാണ് കണ്ടെത്തല്. ഇത്രയേറെ നിലകള് താങ്ങാനുള്ള കരുത്ത് ഈ അസ്ഥിവാരത്തിന് ഇല്ലത്രേ. അതുകൊണ്ട് തന്നെ മുകളിലത്തെ രണ്ടു നില പൊളിച്ചു മാറ്റണമെന്നാണ് ശുപാര്ശ. അസ്ഥിവാരം ബലപ്പെടുത്താന് സമാന്തര കോണ്ക്രീറ്റ് ബലപ്പെടുത്തല് ഉള്പ്പെടെ ഈ പഠന റിപ്പോര്ട്ടിലുണ്ടെന്നാണ് സൂചന. ഇത് സര്ക്കാര് ഇനിയും പുറത്തു വിട്ടിട്ടില്ല. അതീവ രഹസ്യമായി ഈ പഠനം റിപ്പോര്ട്ട് സൂക്ഷിക്കാനാണ് നിര്ദ്ദേശം. കെടിഡിഎഫ്സി എംഡി കൂടിയായ ബി അശോക് ഐഎഎസ് അടിയന്തര ഇടപെടലുകളാണ് ഈ വിഷയത്തില് നടത്തുന്നത്. ഐഐടിയുടെ നിര്ദ്ദേശങ്ങള് നടപ്പാക്കുക സര്ക്കാരിന് വന് ബാധ്യതയുണ്ടാകുമെന്നാണ് വിലയിരുത്തല്. അതിനിടെ പ്രതിരോധം തീര്ത്ത് ആര്ക്കിടെക്ട് ആര്കെ രമേശും രംഗത്ത് വരികയാണ്. ഐഐടി സംഘം കെഎസ്ആര്ടിസി കെട്ടിട സമുച്ചയത്തെക്കുറിച്ച് പഠിക്കാനെത്തിയപ്പോള് ആര്ക്കിടെക്ടായ തന്നെയോ സ്ട്രച്ചറല് എന്ജിനീയറെയോ ബന്ധപ്പെട്ട് വിവരം തേടിയില്ല. കെട്ടിടത്തിന്റെ രൂപകല്പ്പന പോലും പരിശോധിച്ചിട്ടില്ല. അവരുടെ പഠന റിപ്പോര്ട്ട് സര്ക്കാര് പുറത്തുവിടണം. വിദഗ്ധ അഭിപ്രായം കേള്ക്കാതെ കേവലം ഒറ്റ റിപ്പോര്ട്ടിന്റെ അടിസ്ഥാനത്തില് കോടികളുടെ നവീകരണം നടത്തരുത്. കെട്ടിട നിര്മ്മാണത്തില് തകരാറുകള് ഉണ്ടെങ്കില് തന്നെ ബലക്ഷയം മാറ്റാന് 30 കോടി രൂപാ ചെലവാകില്ലെന്നും രമേശ് പറയുന്നു. ഇതില് സംശയകരമായ സാഹചര്യണ്ട്. ആരെയോ സഹായിക്കാനുള്ള ഗൂഡ നീക്കമാണിത്. രാഷ്ട്രീയം കളിക്കുന്നതായും സംശയമുണ്ട്.റിപ്പോര്ട്ട് പരിഭ്രാന്തി പരത്താനാണ്. കെടിഡിഎഫ്സി ആവശ്യപ്പെട്ട പ്രകാരം സ്ട്രക്ചറല് ഡ്രോയിങ്ങുകളും കാല്ക്കുലേഷനും 2018 ജൂലൈ 14 ന് ഏല്പ്പിച്ചതാണ്. കിറ്റ്കോ പരിശോധിച്ച് നിര്മ്മാണത്തില് അപാകമില്ലെന്ന് സാക്ഷ്യപ്പെടുത്തിയതുമാണ്ആര്.കെ രമേശ് വ്യക്തമാക്കി. കെഎസ്ആര്ടിസി സമുച്ചയത്തിന്റെ ഉള്പ്പെടെ വിവിധ സര്ക്കാര് പദ്ധതികളുടെ ആര്ക്കിടെക്ടാണ് രമേശ്. മാനാഞ്ചിറ സ്ക്വയര്, സരോവരം ബയോപാര്ക്ക്, നവീകരിച്ച മിഠായിത്തെരുവ് തുടങ്ങിയ നിരവധി പദ്ധതികള് രൂപകല്പന ചെയ്തത് ആര്.കെ രമേശാണ്. അതേസമയം കെഎസ്ആര്ടിസി സമുച്ചയത്തിന്റെ അറ്റകുറ്റ പണികളില് കാലതാമസമുണ്ടായാല് നിയമപരമായി നീങ്ങുമെന്ന് നടത്തിപ്പ് ചുമതലയുള്ള അലിഫ് ബില്ഡേഴ്സ് എം.ഡി കെ.വി മൊയ്തീന് കോയ പറഞ്ഞു. ടെണ്ടറിലൂടെയാണ് കെഎസ്ആര്ടിസി വാണിജ്യ സമുച്ചയം അലിഫ് ബില്ഡേഴ്സ് നടത്തിപ്പിനായി ഏറ്റെടുത്തത്. നിര്മ്മിച്ചിരിക്കുന്ന രീതിയില് കെട്ടിടം ഉപയോഗിക്കാന് സാധ്യമല്ലെന്നും കെട്ടിടം നവീകരിക്കണമെന്നും ഉദ്ഘാടന സമയത്ത് മന്ത്രി അടക്കമുള്ളവര് പറഞ്ഞിരുന്നു. പക്ഷെ കെട്ടിടത്തിന് ബലക്ഷയം ഉള്ളതായി ആരും അന്ന് പറഞ്ഞിരുന്നില്ല. ഇപ്പോള് സമുച്ചയം അപകട ഭീഷണയിലാണെന്ന റിപ്പോര്ട്ട് പുറത്ത് വന്നതിനാല് അത് പരിഹരിക്കാന് കെടിഡിഎഫ്സി തയ്യാറാകണംകെ.വി മൊയ്തീന് കോയ പറഞ്ഞു. Stories you may Like